
Tallinna mnt 55, 55d, 55e, 55f, 55g ja 57, 57a ning nende lähiala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud MAXIMA Eesti OÜ volitatud isiku Yaron Yalonetsky poolt ning planeering algatati 15.03.2007.a. Narva Linnavolikogu otsusega nr 90. Narva Linnavolikogu 18.12.2007 otsusega nr 461 toimus planeeringu nimetuse, tellija ja lähteülesande muutmine ning planeeringu nimetuseks sai „Tallinna mnt 55, 55d, 55e, 55f, 55g ja 57, 57a ning nende lähiala  detailplaneering”. Samuti muutus planeeringu tellijaks Narva Linnavalisuse Arhitektuuri- ja Linnaplaneerimise Amet kuivõrd planeering tõi kaasa olemasoleva üldplaneeringu muutmise ettepaneku.

Detailplaneeringu koostamise eesmärgiks on planeeritaval maa-alal asuvate kinnistute liitmine ja uute moodustamine (7 maaüksust; ehitusõiguse määramine kaubandus- ja vabaaja keskuse ehitamiseks (ehitusalune pind 38400m2 , kõrgus 8,0m kuni 30 m), alajaam (ehitusalune pind 36m2 , kõrgus 5,0m) , 1 ärihoone (ehitusalune pind 600m2 , kõrgus 8,0m); linna liinibusside lõpppeatus. Planeeritakse ehitada maapealne ja maa-alune parkla. Parkimiskohti kokku – 1396. Krundil POS 4 on planeeritud parkla 16 kohale. Samuti lahendatakse maa-alade heakorrastus, haljastus, liikluskorraldus  ja jalakäijate teede lahendamine; tehnovõrkude asukoha määramine ning varustamisega lahendamine. Riigi maast moodustatakse ärimaa, liiklusmaa ja üldmaa krunt.

Planeeringu vastuvõtmine toimus 15.05.2008.a. Narva Linnavolikogu otsuse nr 139 alusel. Avaliku väljapaneku perioodil 02.06.2008. – 16.06.2008.a. ei esitatud planeeringule mitte ühtegi kirjalikku protesti ega ettepanekut planeeringu lahenduste muutmiseks. 
Detailplaneering muudab kehtivat Narva linna üldplaneeringut. 
Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Tallinna mnt 55, 55d, 55e, 55f, 55g ja 57, 57a ning nende lähiala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

